PMIndiaData/PMIndiaSum huggingface dataset:
റയ്‌സീന ഡയലോഗിനിടെ മന്ത്രിതല പ്രതിനിധി സംഘാംഗങ്ങള്‍ പ്രധാനമന്ത്രി നരേന്ദ്ര മോദിയെ സന്ദര്‍ശിച്ചു

റയ്‌സീന ഡയലോഗിനിടെ 12 രാജ്യങ്ങളില്‍നിന്നുള്ള മന്ത്രിതല പ്രതിനിധി സംഘങ്ങള്‍ പ്രധാനമന്ത്രി ശ്രീ. നരേന്ദ്ര മോദിയെ അദ്ദേഹത്തിന്റെ വീട്ടിലെത്തി സന്ദര്‍ശിച്ചു. ലാറ്റ്‌വിയ വിദേശകാര്യ മന്ത്രി ശ്രീ. എഡ്‌ഗേഴ്‌സ് റിങ്കെവിക്‌സ്, ഉസ്‌ബെക്കിസ്ഥാന്‍ വിദേശകാര്യ മന്ത്രി ശ്രീ. അബ്ദുല്‍ അസീസ് കാമോലിവ്, ഹംഗറി വിദേശകാര്യ-വ്യാപാര വകുപ്പു മന്ത്രി ശ്രീ. പീറ്റര്‍ സിജ്ജാര്‍റ്റോ, അഫ്ഗാന്‍ ദേശീയ സുരക്ഷാ ഉപദേഷ്ടാവ് ഡോ. ഹംദുല്ല മൊഹിബ്, ചെക് റിപ്പബ്ലിക് വിദേശകാര്യ മന്ത്രി ശ്രീ. തോമസ് പെട്രിസെക്, മാലിദ്വീപ് വിദേശകാര്യ മന്ത്രി ശ്രീ. അബ്ദുല്ല ഷാഹിദ്, ബംഗ്ലാദേശ് ഇന്‍ഫര്‍മേഷന്‍ വകുപ്പു മന്ത്രി ഡോ. ഹസന്‍ മഹമൂദ്, എസ്‌തോണിയ വിദേശകാര്യ മന്ത്രി ശ്രീ. ഉര്‍മേസ് റീന്‍സലു, ദക്ഷിണാഫ്രിക്ക രാജ്യാന്തര ബന്ധ-സഹകരണ വകുപ്പു മന്ത്രി ഡോ. നലേദി പാന്‍ഡോര്‍, ഡെന്‍മാര്‍ക്ക് വിദേശകാര്യ മന്ത്രി ശ്രീ. ജെപ്പെ കൊഫോദ്, കോമണ്‍വെല്‍ത്ത് സെക്രട്ടറി ജനറല്‍ കുമാരി പറ്റ്രീഷ്യ സ്‌കോട്‌ലന്‍ഡ്, ഷാംഗ്ഹായ് കോ-ഓപറേഷന്‍ ഓര്‍ഗനൈസേഷന്‍ സെക്രട്ടറി ജനറല്‍ ശ്രീ. വ്‌ളാദിമിര്‍ നൊറോവ് എന്നിവരാണു പ്രധാനമന്ത്രിയെ സന്ദര്‍ശിച്ചത്. നേതാക്കളെ ഇന്ത്യയിലേക്കു സ്വാഗതം ചെയ്ത ശ്രീ. മോദി, റയ്‌സീന ഡയലോഗ് 2020ല്‍ പങ്കെടുക്കാന്‍ എത്തിയതിന് അഭിനന്ദിക്കുകയും ചെയ്തു. എല്ലാവരെയും ഉള്‍പ്പെടുത്തി വലിയ തോതില്‍ സാമൂഹിക-സാമ്പത്തിക വികസനം നടപ്പാക്കാന്‍ ഗവണ്‍മെന്റ് നടത്തിവരുന്ന ബൃഹത്തായ ശ്രമങ്ങള്‍ അദ്ദേഹം വിശദീകരിച്ചു. പ്രധാന ആഗോള വികസന വെല്ലുവിൡകള്‍ നേരിടുന്നതിലും സുസ്ഥിര വികസന ലക്ഷ്യങ്ങള്‍ നേടിയെടുക്കുന്നതിലും ഇത്തരം പ്രവര്‍ത്തനങ്ങള്‍ക്കുള്ള പങ്കു ചൂണ്ടിക്കാട്ടുകയും ചെയ്തു.
മഹാകാൽ ലോക് പദ്ധതിയുടെ ഒന്നാംഘട്ടം മധ്യപ്രദേശിലെ ഉജ്ജയിനിലെ ശ്രീ മഹാകാൽ ലോകിൽ പ്രധാനമന്ത്രി രാഷ്ട്രത്തിനു സമർപ്പിച്ചു

പ്രധാനമന്ത്രി നരേന്ദ്ര മോദി ഇന്ന് മധ്യപ്രദേശിലെ ഉജ്ജയിനിൽ ശ്രീ മഹാകാൽ ലോക് പദ്ധതിയുടെ ഒന്നാംഘട്ടം രാജ്യത്തിനു സമർപ്പിച്ചു. നന്ദിദ്വാറിൽനിന്നു ശ്രീ മഹാകാൽ ലോകിലെത്തിയ പ്രധാനമന്ത്രി പരമ്പരാഗതവേഷമായ ധോത്തിയാണു ധരിച്ചത്. ശ്രീകോവിലിൽ എത്തിയ പ്രധാനമന്ത്രി പൂജയും ദർശനവും നടത്തി. ക്ഷേത്രപൂജാരിമാരുടെ സാന്നിധ്യത്തിൽ ശ്രീ മഹാകാലിനുമുന്നിൽ കൂപ്പുകൈകളോടെ പ്രാർഥിച്ചു. ആരതിയും പുഷ്പാഞ്ജലിയും അർപ്പിച്ച പ്രധാനമന്ത്രി മന്ത്രങ്ങൾമുഴങ്ങവേ, ഉള്ളിലെ ശ്രീകോവിലിന്റെ തെക്കേമൂലയിലിരുന്നു ധ്യാനിച്ചു. പ്രധാനമന്ത്രി നന്ദിപ്രതിമയ്ക്കരിക‌ിലിരുന്നും കൈകൂപ്പി പ്രാർഥിച്ചു. ശ്രീ മഹാകാൽ ലോകിന്റെ സമർപ്പണം അടയാളപ്പെടുത്തുന്നതിനായി പ്രധാനമന്ത്രി ഫലകം അനാച്ഛാദനംചെയ്തു. ക്ഷേത്രത്തിലെ സന്ന്യാസിമാരെ സന്ദർശിച്ച പ്രധാനമന്ത്രി അവരുമായി ഹ്രസ്വസംഭാഷണം നടത്തി. തുടർന്ന്, മഹാകാൽ ലോക് ക്ഷേത്രസമുച്ചയം സന്ദർശിച്ച പ്രധാനമന്ത്രി സപ്തർഷി മണ്ഡലം, മണ്ഡപം, ത്രിപുരാസുരവധം, നവ്ഗഢ് എന്നിവ വീക്ഷിച്ചു. സൃഷ്ടികർമം, ഗണപതിയുടെ ജനനം, സതി, ദക്ഷൻ തുടങ്ങിയ ശിവപുരാണത്തിലെ കഥകളെ അടിസ്ഥാനമാക്കിയുള്ള ചുവർചിത്രങ്ങളും പ്രധാനമന്ത്രി വീക്ഷിച്ചു. തുടർന്ന്, ശ്രീ മോദി സാംസ്കാരികപരിപാടി കാണുകയും മാനസരോവറിലെ മല്ലകാമ്പ പ്രകടനത്തിനു സാക്ഷ്യം വഹിക്കുകയും ചെയ്തു. തുടർന്നു ഭാരത് മാതാ ക്ഷേത്രത്തിൽ ദർശനംനടത്തി. പ്രധാനമന്ത്രിക്കൊപ്പം മധ്യപ്രദേശ് ഗവർണർ മംഗുഭായ് പട്ടേൽ, മധ്യപ്രദേശ് മുഖ്യമന്ത്രി ശിവരാജ് സിങ് ചൗഹാൻ, കേന്ദ്രമന്ത്രി ജ്യോതിരാദിത്യ സിന്ധ്യ എന്നിവരും ഉണ്ടായിരുന്നു. പശ്ചാത്തലം: പ്രധാനമന്ത്രി നരേന്ദ്ര മോദി മധ്യപ്രദേശിലെ ഉജ്ജയിനിൽ ശ്രീ മഹാകാൽ ലോകിൽ മഹാകാൽ ലോക് പദ്ധതിയുടെ ഒന്നാംഘട്ടം നാടിനു സമർപ്പിച്ചു. മഹാകാൽ ലോക് പദ്ധതിയുടെ ഒന്നാംഘട്ടം, ലോകോത്തര നിലവാരത്തിലുള്ള ആധുനികസൗകര്യങ്ങൾ ഒരുക്കി ക്ഷേത്രം സന്ദർശിക്കുന്ന തീർഥാടകരുടെ അനുഭവം സമ്പന്നമാക്കാൻ സഹായിക്കും. മുഴുവൻ പ്രദേശത്തെയും തിരക്കുകുറയ്ക്കാനും പൈതൃകമന്ദിരങ്ങളുടെ സംരക്ഷണത്തിനും പുനരുദ്ധാരണത്തിനും പ്രത്യേക ഊന്നൽ നൽകാനും പദ്ധതി ലക്ഷ്യമിടുന്നു. പദ്ധതിപ്രകാരം ക്ഷേത്രപരിസരം ഏകദേശം ഏഴുതവണ വികസിപ്പിക്കും. പദ്ധതിയുടെ ആകെച്ചെലവ് ഏകദേശം 850 കോടിരൂപയാണ്. നിലവിൽ പ്രതിവർഷം 1.5 കോടിയോളം വരുന്ന സന്ദർശകരുടെ എണ്ണം ഇരട്ടിയാകുമെന്നാണു പ്രതീക്ഷിക്കുന്നത്. രണ്ടുഘട്ടങ്ങളിലായാണു പദ്ധതിയുടെ വികസനം ആസൂത്രണം ചെയ്തിരിക്കുന്നത്. ശിവന്റെ ആനന്ദതാണ്ഡവരൂപത്തെ (നൃത്തരൂപം) ചിത്രീകരിക്കുന്ന 108 സ്തംഭങ്ങൾ (തൂണുകൾ) മഹാകാൽ പാതയിൽ അടങ്ങിയിരിക്കുന്നു. ശിവന്റെ ജീവിതം ചിത്രീകരിക്കുന്ന നിരവധി മതപരമായ ശിൽപ്പങ്ങൾ മഹാകാൽ പാതയിൽ സ്ഥാപിച്ചിട്ടുണ്ട്. സൃഷ്ടികർമം, ഗണപതിയുടെ ജനനം, സതി, ദക്ഷൻ തുടങ്ങിയ ശിവപുരാണ കഥകളെ അടിസ്ഥാനമാക്കിയുള്ളതാണു പാതയിലെ മ്യൂറൽചുവർ. 2.5 ഹെക്ടറിൽ പരന്നുകിടക്കുന്ന പ്രദേശം താമരക്കുളത്താൽ ചുറ്റപ്പെട്ടിരിക്കുന്നു. കൂടാതെ ശിവപ്രതിമയും ജലധാരകളുമുണ്ട്. നിർമിതബുദ്ധിയുടെയും നിരീക്ഷണ ക്യാമറകളുടെയും സഹായത്തോടെ സംയോജിത കമാൻഡ്-കൺട്രോൾ കേന്ദ്രം പരിസരംമുഴുവൻ 24×7 നിരീക്ഷണം നടത്തും. –ND–
കൊല്‍ക്കത്തയിലെ ഹിന്ദുസ്ഥാന്‍ കേബിള്‍സ് ലിമിറ്റഡ് അടച്ചുപൂട്ടലിന് കേന്ദ്ര മന്ത്രിസഭാ അനുമതി

കൊല്‍ക്കത്തയിലെ ഹിന്ദുസ്ഥാന്‍ കേബിള്‍സ് ലിമിറ്റഡ് ( എച്ച് സി എല്‍ ) അടച്ചുപൂട്ടാനുള്ള നിര്‍ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. 1956/2013 ലെ കമ്പനി നിയമം, 1947ലെ വ്യവസായ തര്‍ക്ക നിയമം, മറ്റു പ്രസക്തമായ നിയമങ്ങള്‍ എന്നിവയുടെ അടിസ്ഥാനത്തിലാണിത്. ജീവനക്കാര്‍ക്ക് 2007ലെ ശമ്പള സ്‌കെയിലിന്റെ അടിസ്ഥാനത്തില്‍ ആകര്‍ഷകമായ സ്വയംവിരമിക്കല്‍, പിരിഞ്ഞുപോകല്‍ പാക്കേജ് നടപ്പാക്കും. ഏപ്രില്‍ 15 മുതല്‍ അവര്‍ പിരിയുന്നതു വരെയുള്ള കാലയളവിലെ ശമ്പള കുടിശിക ഉള്‍പ്പെടെയുള്ള മറ്റു ബാധ്യതകള്‍ ഇതേ വിധത്തില്‍ പരിഹരിക്കും. പീഡിത കേന്ദ്ര പൊതുമേഖലാ സ്ഥാപനങ്ങളുടെ സ്വത്തുകള്‍ നീക്കം ചെയ്യുന്നതു സംബന്ധിച്ച പബ്ലിക് എന്റര്‍പ്രൈസസ് വകുപ്പിന്റെ മാര്‍ഗ്ഗനിര്‍ദേശങ്ങള്‍ പ്രകാരം എച്ച്്‌സിഎല്ലിന്റെ സ്വത്തുകളും സ്ഥാവര ജംഗമ വസ്തുക്കളും സമയബന്ധിതമായി നീക്കം ചെയ്യും. പൂട്ടിയ കമ്പനിയുടെ 2016 സെപ്റ്റംബര്‍ 30 വരെയുള്ള 1309.90 കോടി രൂപയുടെ സാമ്പത്തിക ബാധ്യതയും 3467.15 കോടിയുടെ സാമ്പത്തികേതര ബാധ്യതയും പലിശ ഉള്‍പ്പെടെ കേന്ദ്ര സര്‍ക്കാരിന്റെ വായ്പ ഇനത്തിലേക്ക് ഓഹരിയാക്കി മാറ്റും. എച്ച് സി എല്ലിന് സുരക്ഷിത നിക്ഷേപം നല്‍കിയ എസ്ബിഐയുടെ നേതൃത്വത്തിലുള്ള കണ്‍സോര്‍ഷ്യം സമ്പൂര്‍ണ പലിശ ഒഴിവാക്കല്‍ ഉള്‍പ്പെടുന്ന ഒറ്റത്തവണ തീര്‍പ്പാക്കല്‍ പദ്ധതി, 305. 63 കോടി രൂപയുടെ വായ്പ പൂര്‍ണമായും എഴുതിത്തള്ളല്‍, വായ്പാ കരാര്‍ പ്രകാരം അവരുടെ അധീനതയിലുണ്ടായിരുന്ന കമ്പനിവക ഭൂമി തിരിച്ചു നല്‍കല്‍ എന്നിവയുടെ കാര്യത്തില്‍ ഉദാരമായ പിന്തുണയാണ് നല്‍കിയത്. 2003 ജനുവരി മുതല്‍ കമ്പനിയില്‍ ഉല്പാദനപരമായ പ്രവര്‍ത്തനങ്ങളൊന്നും നടക്കുന്നുണ്ടായിരുന്നില്ല. തൊഴിലാളികള്‍ 2007ലെ ശമ്പള സ്‌കെയില്‍ പ്രകാരമുള്ള വേതനമാണ് വാങ്ങിയിരുന്നത്. ഇതുകാരണം ജീവനക്കാര്‍ തങ്ങളുടെ അടിയന്തര സാമ്പത്തിക ഉത്തരവാദിത്തങ്ങള്‍ നിറവേറ്റുന്നതിന് ഏറെ ബുദ്ധിമുട്ടുകയായിരുന്നു. സ്വയം വിരമിക്കല്‍, പിരിയല്‍ പാക്കേജ് നടപ്പാക്കുന്നതോടെ ഈ പ്രതിസന്ധി മറികടക്കാന്‍ അവര്‍ക്ക് സാധിക്കും. പിരിഞ്ഞ ശേഷമുള്ള അവരുടെ പുനരധിവാസത്തിനും ഇത് സഹായകമാകും. സമയബന്ധിതമായി കമ്പനി അടച്ചുപൂട്ടല്‍ നടപടി പൂര്‍ത്തിയാക്കുന്നതിനൊപ്പം വിലപിടിപ്പുള്ള സ്വത്തുകള്‍ ഉപയോഗപ്രദമായ കാര്യങ്ങള്‍ക്ക് വിനിയോഗിക്കുകയും ചെയ്യും.
നാഗാലാൻഡ്‌  സംസ്ഥാന രൂപീകരണ ദിനത്തിൽ   പ്രധാനമന്ത്രിയുടെ ആശംസ

പ്രധാനമന്ത്രി ശ്രീ. നരേന്ദ്ര മോദി നാഗാലാൻഡ്‌ രൂപീകരണ ദിനത്തിൽ അവിടത്തെ ജനങ്ങൾക്ക് ആശംസകൾ നേർന്നു. " നാഗാലാൻഡിലെ ജനങ്ങൾക്ക് സംസ്ഥാന രൂപീകരണ ദിന ആശംസകൾ. നാഗാലാൻഡ്‌ വികസനത്തിന്റെ പുതിയ ഉയരങ്ങൾ താണ്ടട്ടെ എന്നും സംസ്ഥാനത്തെ ജനങ്ങളുടെ അഭിലാഷങ്ങൾ പൂവണിയട്ടെയെന്നും ഞാൻ പ്രാർത്ഥിക്കുന്നു. " പ്രധാനമന്ത്രി പറഞ്ഞു.
പ്രധാനമന്ത്രി മധ്യപ്രദേശ് മുഖ്യമന്ത്രിയുമായി കൂടിക്കാഴ്ച നടത്തി

പ്രധാനമന്ത്രി ശ്രീ നരേന്ദ്ര മോദി ഇന്ന് മധ്യപ്രദേശ് മുഖ്യമന്ത്രി ശ്രീ ശിവരാജ് സിംഗ് ചൗഹാനുമായി കൂടിക്കാഴ്ച നടത്തുകയും എംപി ഗവണ്മെന്റിന്റെ സദ്ഭരണ സംരംഭങ്ങളെക്കുറിച്ചും അവരുടെ പരിവർത്തന പദ്ധതികൾ എങ്ങനെ ജനജീവിതത്തിൽ നല്ല മാറ്റം കൊണ്ടുവരുന്നുവെന്നതിനെക്കുറിച്ചും ചർച്ച ചെയ്തു. ഒരു ട്വീറ്റിൽ പ്രധാനമന്ത്രി പറഞ്ഞു; " മധ്യ പ്രദേശ് മുഖ്യമന്ത്രി ശ്രീ ശിവരാജ് ചൗഹാൻ ജിയെ കണ്ടു. സംസ്ഥാന ഗവൺമെന്റിന്റെ സദ്ഭരണ സംരംഭങ്ങളെക്കുറിച്ചും അവരുടെ പരിവർത്തന പദ്ധതികൾ എങ്ങനെ ജനജീവിതത്തിൽ നല്ല മാറ്റം കൊണ്ടുവരുന്നുവെന്നതിനെക്കുറിച്ചും ചർച്ച ചെയ്തു.
കസാഖിസ്ഥാന്‍ സന്ദര്‍ശനത്തിനു മുന്നോടിയായി പ്രധാനമന്ത്രി പുറത്തിറക്കിയ പ്രസ്താവന

കസാഖിസ്ഥാന്‍ സന്ദര്‍ശനത്തിനു മുന്നോടിയായി പ്രധാനമന്ത്രി ശ്രീ. നരേന്ദ്ര മോദി പുറത്തിറക്കിയ പ്രസ്താവന. ‘ഷാങ്ഹായ് കോ-ഓപ്പറേഷന്‍ ഓര്‍ഗനൈസേഷന്‍(എസ്.സി.ഒ.) ഉച്ചകോടിയില്‍ പങ്കെടുക്കാനായി ജൂണ്‍ എട്ട്, ഒന്‍പത് തീയതികളില്‍ ഞാന്‍ കസാഖിസ്ഥാനിലെ അസ്താനയിലേക്കു പോകുകയാണ്. ഈ യോഗത്തിലെ നടപടിക്രമങ്ങള്‍ പൂര്‍ത്തിയാകുന്നതോടെ ഇന്ത്യ എസ്.സി.ഒയുടെ പൂര്‍ണ അംഗമായിത്തീരുകയും അതോടെ എസ്.സി.ഒ. മാനവരാശിയുടെ 40 ശതമാനം പേരെയും ആഗോള മൊത്ത ആഭ്യന്തര ഉല്‍പാദനത്തിന്റെ 20 ശതമാനത്തെയും പ്രതിനിധാനം ചെയ്യുന്ന സാഹചര്യം സംജാതമാകുകയും ചെയ്യും. കഴിഞ്ഞ വര്‍ഷം താഷ്‌കെന്റില്‍ നടന്ന എസ്.സി.ഒയുടെ യോഗത്തിലാണു പൂര്‍ണ അംഗത്വം ലഭിക്കുന്നതിനുള്ള നടപടികള്‍ക്കു തുടക്കമിട്ടത്. എസ്.സി.ഒയുമായുള്ള ബന്ധം മെച്ചപ്പെടുത്തുന്നതിനായി ഞാന്‍ പ്രതീക്ഷാപൂര്‍വം കാത്തിരിക്കുകയാണ്. ഇതു മറ്റു മേഖലകളിലെന്നപോലെ സാമ്പത്തികം, കണക്റ്റിവിറ്റി, ഭീകരവാദത്തെ തടുക്കാനുള്ള സഹകരണം എന്നീ മേഖലകളില്‍ നമുക്കു ഗുണകരമാകും. എസ്.സി.ഒ. അംഗങ്ങളുമായി നമുക്കുള്ളതു ദീര്‍ഘകാലത്തെ ബന്ധമാണ്. പരസ്പര നേട്ടത്തിനും വളര്‍ച്ചയ്ക്കും ഉതകുംവിധം അതിനിയും മെച്ചപ്പെടുമെന്നാണു പ്രതീക്ഷിക്കുന്നത്. പരസ്പര നേട്ടത്തിനായി അവസരങ്ങള്‍ ഉപയോഗപ്പെടുത്തുന്നതിനും പൊതുവെല്ലുവിളികളെ നേരിടാന്‍ മുഴുവന്‍ ശേഷിയും ഉപയോഗപ്പെടുത്തുന്നതിനും നാം ഒരുമിച്ചു പ്രവര്‍ത്തിക്കും. ജൂണ്‍ ഒന്‍പതിനു വൈകിട്ട് ‘ഭാവിയിലേക്കുള്ള ഊര്‍ജം’ എന്ന പ്രമേയത്തോടുകൂടിയുള്ള അസ്താന പ്രദര്‍ശനത്തിന്റെ ഉദ്ഘാടനച്ചടങ്ങിലും ഞാന്‍ സംബന്ധിക്കും.’
ലച്ചിത് ബർഫുകന്റെ 400-ാം ജന്മവാർഷികത്തിന്റെ ഒരു വർഷം നീണ്ടുനിൽക്കുന്ന ആഘോഷങ്ങളുടെ സമാപന ചടങ്ങിനെ  പ്രധാനമന്ത്രി അഭിസംബോധന ചെയ്യും

ലച്ചിത് ബർഫുകന്റെ 400-ാം ജന്മവാർഷികത്തിന്റെ ഒരു വർഷം നീണ്ടുനിൽക്കുന്ന ആഘോഷങ്ങളുടെ സമാപന ചടങ്ങിനെ പ്രധാനമന്ത്രി ശ്രീ. നരേന്ദ്ര മോദി 2022 നവംബർ 25 ന് രാവിലെ 11 മണിക്ക് ന്യൂഡൽഹിയിലെ വിജ്ഞാന് ഭവനിൽ അഭിസംബോധന ചെയ്യും. വാഴ്ത്തപ്പെടാത്ത നായകന്മാരെ ഉചിതമായ രീതിയിൽ ആദരിക്കുകയെന്നത് പ്രധാനമന്ത്രിയുടെ നിരന്തരമായ പരിശ്രമമാണ്. അതിനനുസൃതമായി രാജ്യം 2022 ലച്ചിത് ബർഫുകന്റെ 400-ാം ജന്മവാർഷിക വർഷമായി ആഘോഷിക്കുന്നു. ഈ വർഷം ഫെബ്രുവരിയിൽ അന്നത്തെ രാഷ്ട്രപതി ശ്രീ രാംനാഥ് കോവിന്ദ് ഗുവാഹത്തിയിൽ ആഘോഷങ്ങൾ ഉദ്ഘാടനം ചെയ്തിരുന്നു. ലച്ചിത് ബർഫുകൻ (നവംബർ 24, 1622 – ഏപ്രിൽ 25, 1672) മുഗളന്മാരെ പരാജയപ്പെടുത്തുകയും ഔറംഗസേബിന്റെ കീഴിലുള്ള മുഗളന്മാരുടെ അഭിലാഷങ്ങളെ വിജയകരമായി തടയുകയും ചെയ്ത അസമിലെ അഹോം രാജ്യത്തിന്റെ റോയൽ ആർമിയുടെ പ്രശസ്ത ജനറൽ ആയിരുന്നു. 1671-ൽ നടന്ന സരാഘട്ട് യുദ്ധത്തിൽ ലച്ചിത് ബർഫുകാൻ ആസാമീസ് സൈനികർക്ക് പ്രചോദനം നൽകി, മുഗളന്മാരോട് ദയനീയവും അപമാനകരവുമായ പരാജയം ഏറ്റുവാങ്ങി. ലച്ചിത് ബർഫുകന്റെയും സൈന്യത്തിന്റെയും വീരോചിതമായ പോരാട്ടം നമ്മുടെ രാജ്യത്തിന്റെ ചരിത്രത്തിലെ ഏറ്റവും പ്രചോദനാത്മകമായ ചെറുത്തുനിൽപ്പിന്റെ ഒരു സൈനിക നേട്ടമായി തുടരുന്നു. –ND–
പ്രധാനമന്ത്രി 40-ാമത് പ്രഗതി ആശയവിനിമയത്തിന് അദ്ധ്യക്ഷത വഹിച്ചു

കേന്ദ്ര-സംസ്ഥാന സര്‍ക്കാരുകള്‍ ഉള്‍പ്പെടുന്ന, സജീവമായ ഭരണനിര്‍വഹണത്തിനും സമയോചിതമായ നടപ്പാക്കലിനുമുള്ള ഐ.സി.ടി (വിവരസാങ്കേതികവിദ്യ) അധിഷ്ഠിത ബഹുമാതൃകാ വേദിയായ (മള്‍ട്ടി മോഡല്‍ പ്ലാറ്റ്‌ഫോ) പ്രഗതിയുടെ 40-ാം പതിപ്പിന്റെ യോഗത്തില്‍ ഇന്ന് പ്രധാനമന്ത്രി ശ്രീ നരേന്ദ്ര മോദി അദ്ധ്യക്ഷത വഹിച്ചു. യോഗത്തില്‍ എട്ട് പദ്ധതികളും ഒരു പരിപാടിയും ഉള്‍പ്പെടെ ഒമ്പത് അജണ്ട ഇനങ്ങളാണ് അവലോകനം ചെയ്തത്. എട്ട് പദ്ധതികളില്‍, റെയില്‍വേ മന്ത്രാലയം, റോഡ് ഗതാഗത, ഹൈവേ മന്ത്രാലയം, പെട്രോളിയം, പ്രകൃതി വാതക മന്ത്രാലയം എന്നിവയില്‍ നിന്നുള്ള രണ്ട് പദ്ധതികള്‍ വീതവും ഊര്‍ജ്ജ മന്ത്രാലയം, ജലവിഭവ നദി വികസനം, ഗംഗാ പുനരുജ്ജീവന മന്ത്രാലയം എന്നിവയില്‍ നിന്നുള്ള ഓരോ പദ്ധതികളും ഉള്‍പ്പെടുന്നു. ഈ എട്ട് പ്രോജക്റ്റുകള്‍ക്ക് 59,900 കോടിയിലധികം രൂപയുടെ ചെലവ് വരും. മഹാരാഷ്ട്ര, കര്‍ണാടക, ആന്ധ്രാപ്രദേശ്, തമിഴ്‌നാട്, ഛത്തീസ്ഗഡ്, ഒഡീഷ, അസം, അരുണാചല്‍ പ്രദേശ്, മേഘാലയ, ത്രിപുര, മിസോറാം, നാഗാലാന്‍ഡ്, സിക്കിം, ജാര്‍ഖണ്ഡ് എന്നിങ്ങനെ 14 സംസ്ഥാനങ്ങളാണ് പദ്ധതിയില്‍ ബന്ധപ്പെട്ടിരിക്കുന്നത്. റോഡുകള്‍, റെയില്‍വേ തുടങ്ങിയ അടിസ്ഥാന സൗകര്യ മേഖലയില്‍ പ്രവര്‍ത്തിക്കുന്ന ഏജന്‍സികള്‍ അവരുടെ പദ്ധതികള്‍ക്കൊപ്പം അമൃത് സരോവറിന് കീഴില്‍ വികസിപ്പിച്ചെടുക്കുന്ന ജലാശയങ്ങളുടെ ഭൂരേഖാ ചിത്രങ്ങള്‍ കൂടി ചേര്‍ക്കണമെന്ന് ( മാപ്പ് ചെയ്യണം) പ്രധാനമന്ത്രി പറഞ്ഞു. അമൃത് സരോവരങ്ങള്‍ക്കായി കുഴിച്ചെടുത്ത വസ്തുക്കള്‍ ഏജന്‍സികള്‍ക്ക് സിവില്‍ ജോലികള്‍ക്കായി ഉപയോഗിക്കാമെന്നതിനാല്‍ ഇത് ഒരു തരത്തില്‍ ഇരുകൂട്ടര്‍ക്കും ഗുണകരമാകുന്ന സാഹചര്യമായിരിക്കും. ആശയവിനിമയത്തില്‍, ദേശീയ ബ്രോഡ്ബാന്‍ഡ് മിഷന്‍ പരിപാടിയും പ്രധാനമന്ത്രി അവലോകനം ചെയ്തു. വഴിയവകാശത്തിന് വേണ്ടിയുള്ള (ആര്‍.ഒ.ഡബ്ല്യു) അപേക്ഷകള്‍ സമയബന്ധിതമായി തീര്‍പ്പാക്കുന്നത് ഉറപ്പാക്കാന്‍ കേന്ദ്രീകൃത ഗതി ശക്തി സഞ്ചാര പോര്‍ട്ടല്‍ പ്രയോജനപ്പെടുത്താന്‍ സംസ്ഥാനങ്ങളോടും ഏജന്‍സികളോടും ആവശ്യപ്പെട്ടു. ഇത് ദൗത്യത്തിന്റെ വേഗത്ത വര്‍ദ്ധിപ്പിക്കും. സമാന്തരമായി, സാധാരണക്കാരന്റെ ജീവിതം സുഗമമാക്കുന്നതിന് സാങ്കേതികവിദ്യ ഉപയോഗിക്കുന്നതിനും അവര്‍ പ്രവര്‍ത്തിക്കണം. പ്രധാനമന്ത്രി ഗതിശക്തി ദേശീയ മാസ്റ്റര്‍ പ്ലാനിന്റെ മാതൃകയില്‍ സംസ്ഥാനങ്ങള്‍ക്ക് സംസ്ഥാനതല ഗതിശക്തി മാസ്റ്റര്‍ പ്ലാന്‍ രൂപീകരിക്കാമെന്നും ഇതിനായി സംസ്ഥാനതല യൂണിറ്റുകള്‍ രൂപീകരിക്കാമെന്നും പ്രധാനമന്ത്രി പറഞ്ഞു. മികച്ച ആസൂത്രണത്തിനും പ്രധാന പ്രശ്‌നങ്ങള്‍ തിരിച്ചറിയുന്നതിനും അഭിസംബോധന ചെയ്യുന്നതിനും പദ്ധതികള്‍ സമയബന്ധിതമായി നടപ്പിലാക്കുന്നതിനുള്ള മികച്ച ഏകോപനം ഉറപ്പാക്കുന്നതിനും ഇത് വളരെ പ്രധാനമായിരിക്കും. പ്രഗതി യോഗങ്ങളുടെ 39 പതിപ്പുകള്‍ വരെ, 14.82 ലക്ഷം കോടി രൂപ ചെലവ് വരുന്ന 311 പദ്ധതികള്‍ അവലോകനം ചെയ്തിട്ടുണ്ട്.
വ്യോമസേനാ ദിനത്തില്‍ പ്രധാനമന്ത്രി വ്യോമസേനാ ഉദ്യോഗസ്ഥരെ അഭിവാദ്യം ചെയ്തു

വ്യോമസേനാ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി വ്യോമസേനാ ഉദ്യോഗസ്ഥരെ അഭിവാദ്യം ചെയ്തു. ” വ്യോമസേനാ ദിനത്തില്‍ നമ്മുടെ വ്യോമസേനാ ഉദ്യോഗസ്ഥരെ ഞാന്‍ അഭിവാദ്യം ചെയ്യുന്നു. നിശ്ചയദാര്‍ഢ്യംകൊണ്ടും ധൈര്യംകൊണ്ടും അവര്‍ എപ്പോഴും രാജ്യത്തെ സേവിച്ചു. നമ്മുടെ വ്യോമസേനയുടെ സംഭാവനകള്‍ ഐതിഹാസികമാണ്. നമ്മുടെ വ്യോമാതിര്‍ത്തി സംരക്ഷിക്കുന്നതിലാകട്ടെ അല്ലെങ്കില്‍ ദുരന്തങ്ങളിലെ പ്രവര്‍ത്തനങ്ങളിലാകട്ടെ അവര്‍ എന്നും മുന്‍പന്തിയിലാണ്.’ – പ്രധാനമന്ത്രി പറഞ്ഞു.
ചൈനീസ് പ്രതിരോധമന്ത്രി ജനറല്‍ വെയ് ഫെന്‍ഘെ പ്രധാനമന്ത്രിയെ സന്ദര്‍ശിച്ചു

ചൈനീസ് സ്റ്റേറ്റ് കൗണ്‍സിലറും പ്രതിരോധമന്ത്രിയുമായ ജനറല്‍ വെയ് ഫെന്‍ഘെ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. പ്രതിരോധം, സൈനിക വിനിമയം എന്നിവ ഉള്‍പ്പെടെയുള്ള മേഖലകളില്‍ ഇന്ത്യയും ചൈനയുമായുള്ള ഉന്നതതല ബന്ധം മെച്ചപ്പെട്ടതിനെ പ്രധാനമന്ത്രി മോദി അഭിനന്ദിച്ചു. ഇന്ത്യ-ചൈന ബന്ധത്തെ ലോകത്തിന്റെ സുസ്ഥിരതയെ നിര്‍ണയിക്കുന്ന ഒരു ഘടകമായി ചൂണ്ടിക്കാട്ടിയ പ്രധാനമന്ത്രി, അതിര്‍ത്തിയിലെ ശാന്തതയും സ്വസ്ഥതയും ഭിന്നതകളെ തര്‍ക്കങ്ങളിലേക്കു നയിക്കാതെ, എത്രത്തോളം ഭാവുകത്വത്തോടും പക്വതയോടുംകൂടിയാണ് ഇന്ത്യയും ചൈനയും കൈകാര്യം ചെയ്യുന്നതെന്നതിനു തെളിവാണ് ഇതെന്നു ചൂണ്ടിക്കാട്ടി. വുഹാന്‍, ക്വിങ്ദാവോ, ജോഹന്നസ്ബര്‍ഗ് എന്നിവിടങ്ങളില്‍വെച്ചു പ്രസിഡന്റ് സീ ജിന്‍പിങ്ങുമായി കൂടിക്കാഴ്ച നടത്തിയ ഊഷ്മളമായ ഓര്‍മകള്‍ പ്രധാനമന്ത്രി മോദി അയവിറക്കി.
ഗുരുനാനാക്കിന്റെ പ്രകാശ് പുരബിന് പ്രധാനമന്ത്രി ജനങ്ങള്‍ക്ക് ആശംസകള്‍ നേര്‍ന്നു

ഗുരുനാനാക്ക് ദേവ്ജിയുടെ പ്രകാശ് പുരബ് അവസരത്തില്‍ പ്രധാനമന്ത്രി ശ്രീ നരേന്ദ്രമോദി ജനങ്ങള്‍ക്ക് ആശംസകള്‍ നേര്‍ന്നു. '' പ്രകാശ് പുരബിന് ശ്രീ ഗുരുനാനാക്ക് ദേവ് ജിയെ ഞാന്‍ വണങ്ങുന്നു. സമുഹത്തെ സേവിക്കാനും മെച്ചപ്പെട്ട ലോകം ഉറപ്പാക്കാനായും അദ്ദേഹത്തിന്റെ ചിന്തകള്‍ നമ്മെ പ്രചോദിപ്പിച്ചുകൊണ്ടേയിരിക്കട്ടെ'' ഒരു ട്വീറ്റില്‍ പ്രധാനമന്ത്രി പറഞ്ഞു.
ലാൽ ബഹദൂർ ശാസ്ത്രിയുടെ ജന്മദിനത്തിൽ പ്രധാനമന്ത്രി അദ്ദേഹത്തിന് സ്മരണാഞ്ജലി അർപ്പിച്ചു

മുൻ പ്രധാനമന്ത്രി ലാൽ ബഹദൂർ ശാസ്ത്രിയുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് സ്മരണാഞ്ജലി അർപ്പിച്ചു. " വിനയാന്വിതനും ദൃഡ ചിത്തനുമായിരുന്നു ലാൽ ബഹദൂർ ശാസ്ത്രി. ലാളിത്യത്തിന്റെ ദൃഷ്ടാന്തമായിരുന്ന അദ്ദേഹം രാഷ്ട്രത്തിന്റെ ക്ഷേമത്തിനായി ജീവിച്ചു. അദ്ദേഹത്തിന്റെ ജയന്തി ദിനമായ ഇന്ന്, രാജ്യ നന്മയ്ക്കായി അദ്ദേഹം ചെയ്ത സേവനങ്ങളെയെല്ലാം നാം കൃതജ്ഞതയോടെ ഓർക്കുന്നു. " പ്രധാനമന്ത്രി ട്വീറ്റ് ചെയ്തു
വെള്ളപ്പൊക്ക ദുരിതത്തില്‍ പ്രധാനമന്ത്രി ദുഃഖം രേഖപ്പെടുത്തി

വടക്കുകിഴക്കന്‍ സംസ്ഥാനങ്ങളിലെ വിവിധ ഭാഗങ്ങളിലെ വെള്ളപ്പൊക്കംമൂലമുണ്ടായിരിക്കുന്ന സാഹചര്യങ്ങളില്‍ പ്രധാനമന്ത്രി ശ്രീ: നരേന്ദ്രമോദി അതിയായ ദുഃഖം പ്രകടിപ്പിച്ചു. ”വടക്കുകിഴക്കന്‍ സംസ്ഥനങ്ങളിലെ പല ഭാഗങ്ങളിലും വെള്ളപ്പൊക്കംമൂലമുണ്ടായിട്ടുള്ള ദുരിതത്തില്‍ ഞാന്‍ അതീയായ ദുഃഖം പ്രകടിപ്പിക്കുന്നു. വെള്ളപ്പൊക്കത്തിന്റെ ദുരിതം അനുഭവിക്കുന്നവരുടെ വേദനയില്‍ ഞാനും പങ്കുചേരുന്നു. ഈ അവസരത്തില്‍ രാജ്യം ഒന്നാകെ വടക്കുകിഴക്കന്‍ സംസ്ഥാനങ്ങളോടൊപ്പം നില്‍ക്കും. ഇപ്പോഴുണ്ടായിട്ടുള്ള അവസ്ഥ ലഘൂകരിക്കുന്നതിന് കേന്ദ്രത്തിനെക്കൊണ്ട് കഴിയുന്ന എല്ലാ സഹായവും ചെയ്യുമെന്ന് ഞാന്‍ ഉറപ്പുനല്‍കുന്നു. അരുണാചല്‍ മുഖ്യമന്ത്രി പ്രമാ ഖണ്ഡുവുമായും മറ്റ് ഉദ്യോഗസ്ഥരുമായും ഞാന്‍ ആശയവിനിമയം നടത്തിയിട്ടുണ്ട്. എന്റെ സഹപ്രവര്‍ത്തകനായ കിരേണ്‍ റിജ്ജുവിനോട് സുരക്ഷാപ്രവര്‍ത്തനങ്ങള്‍ക്ക് നേരിട്ട് മേല്‍നോട്ടം നല്‍കാന്‍ ആവശ്യപ്പെട്ടിട്ടുണ്ട്. ഒപ്പം എല്ലാ ആശ്വാസനടപടികള്‍ സ്വീകരിക്കുന്നതിനും ആവശ്യമുള്ള സഹായം ലഭ്യമാക്കുന്നതിനും ആവശ്യപ്പെട്ടിട്ടുണ്ട്” പ്രധാനമന്ത്രി പറഞ്ഞു.
പ്രധാനമന്ത്രി ശ്രീ നരേന്ദ്ര മോദി ഇറ്റലി പ്രധാനമന്ത്രി  മരിയോ ദ്രാഗിയുമായി  ടെലിഫോണിൽ സംസാരിച്ചു

പ്രധാനമന്ത്രി ശ്രീ നരേന്ദ്ര മോദി ടെലിഫോണിൽ ഇറ്റലി പ്രധാനമന്ത്രി മരിയോ ദ്രാഗിയുമായി ടെലിഫോണിൽ സംസാരിച്ചു അഫ്ഗാനിസ്ഥാനിലെ സമീപകാല സംഭവവികാസങ്ങളും മേഖലയ്ക്കും ലോകത്തിനുമുള്ള അതിന്റെ പ്രത്യാഘാതങ്ങളെക്കുറിച്ചും നേതാക്കൾ ചർച്ച ചെയ്തു. കാബൂൾ അന്താരാഷ്ട്ര വിമാനത്താവളത്തിൽ നടന്ന ഭീകരാക്രമണത്തെ അവർ ശക്തമായി അപലപിക്കുകയും, കുടുങ്ങിക്കിടക്കുന്ന ആളുകളെ സുരക്ഷിതമായി നാട്ടിലെത്തിക്കുന്നത് ഉറപ്പാക്കേണ്ടതിന്റെ ആവശ്യകത ഊന്നിപ്പറയുകയും ചെയ്തു. അഫ്ഗാനിസ്ഥാനിലെ സംഭവവികാസങ്ങളെ തുടർന്നുണ്ടായ മാനുഷിക പ്രതിസന്ധിയും ദീർഘകാല സുരക്ഷാ ആശങ്കകളും പരിഹരിക്കുന്നതിൽ ജി 20 യുടെ തലത്തിൽ ഉൾപ്പെടെ അന്താരാഷ്ട്ര സഹകരണത്തിന്റെ ആവശ്യകത അവർ ഊന്നിപ്പറഞ്ഞു. കാലാവസ്ഥാ വ്യതിയാനം പോലുള്ള ജി 20 അജണ്ടയിലെ മറ്റ് പ്രധാന വിഷയങ്ങളും ഇരു നേതാക്കളും ചർച്ച ചെയ്തു. ഈ പശ്ചാത്തലത്തിൽ, സി ഓ പി -26 പോലുള്ള വരാനിരിക്കുന്ന മറ്റ് ബഹുരാഷ്ട്ര ഇടപെടലുകളെക്കുറിച്ചും അവർ കാഴ്ചപ്പാടുകൾ കൈമാറി. ജി 20 യിലെ ഫലപ്രദമായ ചർച്ചകൾക്ക് ഇറ്റലിയുടെ ചലനാത്മക നേതൃത്വത്തെ പ്രധാനമന്ത്രി അഭിനന്ദിച്ചു. ഉഭയകക്ഷി, ആഗോള വിഷയങ്ങളിൽ, പ്രത്യേകിച്ച് അഫ്ഗാനിസ്ഥാനിലെ സാഹചര്യങ്ങളിൽ, ബന്ധം നിലനിർത്താൻ ഇരു നേതാക്കളും സമ്മതിച്ചു.
വാര്‍ത്താവിനിമയ മേഖലയില്‍ ഇന്ത്യയും ബംഗ്ലാദേശും പരസ്പരസഹകരണത്തിന് ധാരണ

ഇന്ത്യയും ബംഗ്ലാദേശും തമ്മില്‍ വാര്‍ത്താവിനിമയ മേഖലയിലെ സഹകരണത്തിനുള്ള ധാരണാപത്രത്തിന് പ്രധാനമന്ത്രി ശ്രീ നര്രേന്ദ മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. രണ്ടു രാജ്യങ്ങളും ഈ മേഖലയില്‍ പ്രവര്‍ത്തിക്കുന്നവര്‍ക്ക് വേണ്ട പരിശീലനം, പഠനയാത്ര എന്നിവയ്ക്ക് വേണ്ട അവസരങ്ങള്‍ ഒരുക്കണം. വാര്‍ത്താവിനിമയമേഖലയിലെ വിദഗ്ധരുടെ കൈമാറ്റം പ്രോത്സാഹിപ്പിക്കണം. വാര്‍ത്താ വിനിമയ മേഖലയിലെ വിദ്യാഭ്യാസ, പരിശീലന, ഗവേഷണ സ്ഥാപനങ്ങള്‍ തമ്മിലുള്ള പരസ്പരസഹകരണം വര്‍ദ്ധിപ്പിക്കുന്നത് പ്രോത്സാഹിപ്പിക്കണം. ഇത്തരം സ്ഥാപനങ്ങളുടെ പ്രസിദ്ധീകരണങ്ങളുടെ കൈമാറ്റത്തിനുള്ള അവസരവും ഒരുക്കണം. വാര്‍ത്താവിനിമയ മേഖലയിലെ നിയമങ്ങളിലെ പരിചയസമ്പന്നതയും സ്ഥിതിവിവരകണക്കുകളും പരസ്പരസഹരകണത്തോടെ പങ്കുവയ്ക്കുക എന്നിവയാണ് ഈ ധാരണാപത്രത്തിന്റെ പ്രധാന സവിശേഷതകള്‍.
മഹാരാഷ്ട്രയിലെ വെള്ളപ്പൊക്ക സ്ഥിതിഗതികളെകുറിച്ചു്  പ്രധാനമന്ത്രി മുഖ്യമന്ത്രിയോട് സംസാരിച്ചു

പ്രധാനമന്ത്രി ശ്രീ. നരേന്ദ്ര മോദി മഹാരാഷ്ട്ര മുഖ്യമന്ത്രി ശ്രീ. ഉദ്ധവ് താക്കറെയുമായി സംസാരിച്ചു. കനത്ത മഴയുടെയും, വെള്ളപ്പൊക്കത്തിന്റെയും പശ്ചാത്തല ത്തിൽ സംസ്ഥാനത്തിന്റെ ചില ഭാഗങ്ങളിലെ സ്ഥിഗതി കൾ ചർച്ച ചെയ്തു ഒരു ട്വീറ്റിൽ പ്രധാനമന്ത്രി പറഞ്ഞു : "മഹാരാഷ്ട്ര മുഖ്യമന്ത്രി ശ്രീ ഉദ്ദവ് താക്കറെയോട് സംസാരിച്ചു. കനത്ത മഴയും വെള്ളപ്പൊക്കവും മൂലം മഹാരാഷ്ട്ര യുടെ ചില ഭാഗങ്ങളിൽ ഉണ്ടായിട്ടുള്ള സ്ഥിതിഗതികൾ ചർച്ച ചെയ്തു. സാഹചര്യം ലഘൂകരിക്കാൻ കേന്ദ്രത്തി ന്റെ എല്ലാ പിന്തുണയും ഉറപ്പ് നൽകി. എല്ലാവരുടെയും സുരക്ഷയ്ക്കും ക്ഷേമത്തിനായി പ്രാർത്ഥിക്കുന്നു.
ഗുരുദേവ് രബീന്ദ്രനാഥ ടാഗോറിന് അദ്ദേഹത്തിന്റെ ജന്‍മദിനത്തില്‍ പ്രധാനമന്ത്രി പ്രണാമമര്‍പ്പിച്ചു

പ്രധാനമന്ത്രി ശ്രീ. നരേന്ദ്ര മോദി ഗുരുദേവ് രബീന്ദ്രനാഥ ടാഗോറിന് അദ്ദേഹത്തിന്റെ ജന്‍മദിനത്തില്‍ പ്രണാമമര്‍പ്പിച്ചു. “ഗുരുദേവ് ടാഗോറിന് അദ്ദേഹത്തിന്റെ ജന്‍മദിനത്തില്‍ പ്രണാമം. അദ്ദേഹം ഇന്ത്യയുടെ സ്വാതന്ത്ര്യസമര പ്രസ്ഥാനത്തിന് ശക്തമായ സംഭാവനകളര്‍പ്പിച്ചു. അദ്ദേഹത്തിന്റെ ചിന്തയിലെയും അവിഷ്‌ക്കാരത്തിലെയും വ്യക്തത എല്ലായ്‌പ്പോഴും വിശിഷ്ടമായിരുന്നു”, പ്രധാനമന്ത്രി പറഞ്ഞു.
പോര്‍ച്ചുഗലില്‍ കാട്ടുതീയില്‍ ആളപായം സംഭവിച്ചതില്‍ പ്രധാനമന്ത്രി അനുശോചിച്ചു

പോര്‍ച്ചുഗലില്‍ കാട്ടുതീയില്‍ ആളപായം സംഭവിച്ചതില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘പോര്‍ച്ചുഗലില്‍ കാ്ട്ടുതീയില്‍ ആളപായമുണ്ടായ സംഭവം ദുഃഖിപ്പിക്കുന്നു. ദുരന്തം നേരിട്ട പോര്‍ച്ചുഗീസ് ജനതയെ അനുശോചനങ്ങള്‍ അറിയിക്കുന്നു’, പ്രധാനമന്ത്രി പറഞ്ഞു.
ഇന്ത്യയും, ഈജിപ്റ്റും തമ്മില്‍ കാര്‍ഷിക സഹകരണത്തിനുള്ള ധാരണാപത്രം

കാര്‍ഷിക അനുബന്ധ മേഖലകളില്‍ ഇന്ത്യയും ഈജിപ്റ്റും തമ്മില്‍ ധാരണാപത്രം ഒപ്പിടാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. കാര്‍ഷിക വിളകള്‍ (പ്രത്യേകിച്ച് ഗോതമ്പ്, ചോളം), കാര്‍ഷിക ജൈവ സാങ്കേതികവിദ്യ, നാനോ സാങ്കേതികവിദ്യ, ജലസേചനം, ജലവിഭവ സാങ്കേതികവിദ്യ, ജലക്കൊയ്ത്ത്, സൂക്ഷ്മ ജലസേചന സാങ്കേതികവിദ്യ, കാര്‍ഷിക രംഗത്തെ പാഴ് വസ്തുക്കള്‍ ഊര്‍ജ്ജോര്‍പ്പാദനത്തിനായി ഉപയോഗപ്പെടുത്തല്‍, ഭക്ഷ്യ സുരക്ഷ, ഗുണനിലവാരം, പുഷ്പ-ഫല കൃഷി, ജൈവ കൃഷി, കോഴി-പശു വളര്‍ത്തല്‍, ഫിഷറീസ്, കാലിത്തീറ്റ ഉല്‍പ്പാദനം, മൃഗോല്‍പ്പന്നങ്ങളും അവയുടെ മൂല്യവര്‍ദ്ധനയും, കാര്‍ഷിക വ്യാപാരവും വിപണനവും, വിളവെടുപ്പിന് മുമ്പും, പിന്‍മ്പുമുള്ള നടപടികള്‍, ഭക്ഷ്യ സാങ്കേതികവിദ്യയും സംസ്‌ക്കരണവും, സംയോജിത കീട നിയന്ത്രണം, കാര്‍ഷിക വിജ്ഞാന വ്യാപനവും ഗ്രാമ വികസനവും, കാര്‍ഷിക വ്യാപാരവും നിക്ഷേപവും, ബൗദ്ധിക സ്വത്തവകാശ വിഷയങ്ങള്‍, സാങ്കേതിക പരിജ്ഞാനം , വിത്തുല്‍പ്പാദന രംഗത്തെ മനുഷ്യശേഷി, അടിസ്ഥാന സൗകര്യ വികസനം, കാര്‍ഷിക അനുബന്ധ മേഖലകളിലെ ശേഷി വികസനം മുതലായവയ്ക്ക് പുറമെ ഇരു കൂട്ടര്‍ക്കും താല്‍പര്യമുള്ള മറ്റ് മേഖലകളിലെ സഹകരണത്തിനും ധാരണാപത്രം വ്യവസ്ഥ ചെയ്യുന്നു. ശാസ്ത്രജ്ഞരുടെയും, വിദഗ്ദ്ധരുടെയും കൈമാറ്റം, കാര്‍ഷിക വിവരങ്ങള്‍, ശാസ്ത്ര പ്രസിദ്ധീകരണങ്ങള്‍ (കാര്‍ഷിക അനുബന്ധ മേഖലകളിലെ ജേര്‍ണലുകള്‍, പുസ്തകങ്ങള്‍, ബുള്ളറ്റിനുകള്‍, സ്ഥിതിവിവര കണക്കുകള്‍) മുതലായവയുടെ കൈമാറ്റം, കാര്‍ഷിക സാങ്കേതികവിദ്യ, ജനിതക ദ്രവ്യം എന്നിവയുടെ കൈമാറ്റം, സെമിനാറുകള്‍, ശില്‍പ്പശാലകള്‍, സിംമ്പോസിയങ്ങള്‍ മറ്റ് സമാന പ്രവര്‍ത്തനങ്ങള്‍ സംയുക്തമായി സംഘടിപ്പിക്കല്‍ എന്നിവയിലൂടെയായിരിക്കും ഈ സഹകരണം സാധ്യമാക്കുക. പരസ്പര താല്‍പ്പര്യമുള്ള വിഷയങ്ങളിലെ സഹകരണം വര്‍ദ്ധിപ്പിക്കുന്നതിനും ഉഭയകക്ഷി വിഷയങ്ങളില്‍ കൂടിയാലോചനകള്‍ക്കുമായി ഒരു സംയുക്ത പ്രവര്‍ത്തക ഗ്രൂപ്പ് രൂപീകരിക്കാന്‍ ധാരണാപത്രത്തില്‍ വ്യവസ്ഥയുണ്ട്. ആദ്യ രണ്ട് വര്‍ഷങ്ങളില്‍ കുറഞ്ഞത് ഒരു തവണ വീതം ഇന്ത്യയിലും, ഈജിപ്റ്റിലും ഈ സമിതി യോഗം ചേര്‍ന്ന് സംയുക്ത പരിപാടികള്‍ക്കും, കൂടിയാലോചനകള്‍ക്കും രൂപം നല്‍കും.
വാരാണസിയിലെ ബനാറസ് ഹിന്ദു സര്വികലാശാലയുടെ ശതാബ്ദി ബിരുദദാനച്ചടങ്ങില്‍ പ്രധാനമന്ത്രി ബിരുദദാന പ്രസംഗം നിര്വ്ഹിച്ചു

വാരണാസിയിലെ ബനാറസ് ഹിന്ദു സര്വ്കലാശാലയുടെ ശതാബ്ദി ബിരുദദാനച്ചടങ്ങില്‍ പ്രധാനമന്ത്രി ശ്രീ. നരേന്ദ്ര മോദി ബിരുദദാന പ്രസംഗം നിര്വ്ഹിച്ചു. സര്വാകലാശാലയുടെ സ്ഥാപകനായ പണ്ഡിറ്റ് മദന്‍ മോഹന്‍ മാളവ്യയെ പ്രധാനമന്ത്രി പ്രസംഗത്തില്‍ അനുസ്മരിച്ചു. അറിവും രാഷ്ട്രനിര്മിമതിക്കാവശ്യമായ മൂല്യങ്ങളുമുള്ള ജനതയെ സൃഷ്ടിച്ചെടുക്കാന്‍ യത്‌നിച്ച ദീര്ഘ ദര്ശിനയായിരുന്നു മദന്‍ മോഹന്‍ മാളവ്യയെന്നു ശ്രീ. നരേന്ദ്ര മോദി വ്യക്തമാക്കി. ബിരുദദാനച്ചടങ്ങ് വിദ്യാഭ്യാസത്തിന്റെ അവസാനമായിക്കാണരുതെന്നു പ്രധാനമന്ത്രി ഓര്മിുപ്പിച്ചു. ഓരോ വ്യക്തിയിലെയും വിദ്യാര്ഥി് സദാ ജാഗ്രതയോടെ നിലകൊള്ളണമെന്ന് അദ്ദേഹം പറഞ്ഞു. പ്രതിസന്ധികളെ സമചിത്തതയോടെ നേരിടാന്‍ വിദ്യാര്ഥിൊകളെ പ്രധാനമന്ത്രി ഉദ്‌ബോധിപ്പിച്ചു. രാഷ്ട്രം മാത്രമല്ല, ലോകം തന്നെ നേരിടുന്ന വെല്ലുവിളികളെ അതിജീവിക്കുന്നതിനായി പുതുമയാര്ന്ന വഴികള്‍ തേടാന്‍ യുവാക്കള്‍ തയ്യാറാകണമെന്നും പ്രധാനമന്ത്രി പറഞ്ഞു. ചടങ്ങിനെത്തിയിരുന്ന തൊട്ടടുത്തുള്ള ഗവണ്മെുന്റ് സ്‌കൂള്‍ വിദ്യാര്ഥി കളെ ശ്രീ. നരേന്ദ്ര മോദി പ്രശംസിച്ചു. അവര്‍ തന്റെ പ്രത്യേക അതിഥികളാണെന്ന് അദ്ദേഹം പറഞ്ഞു. മെഡല്‍ ജേതാക്കള്‍ അത്തരം കുട്ടികളുമായി ഇടപഴകണമെന്നും ജീവിതത്തില്‍ നേട്ടങ്ങളുണ്ടാക്കുന്നവരായി അവര്‍ മാറാന്‍ അതു സഹായകമാകുമെന്നും പ്രധാനമന്ത്രി ചൂണ്ടിക്കാട്ടി.
പാക്കിസ്ഥാന്‍ പ്രധാനമന്ത്രിക്കു പ്രധാനമന്ത്രിയുടെ പിറന്നാള്‍ ആശംസ; നാളെ ലാഹോറില്‍ ഇരുവരും കൂടിക്കാഴ്ച നടത്തും

പാക്കിസ്ഥാന്‍ പ്രധാനമന്ത്രി ശ്രീ നവാസ് ഷെരീഫിനു പ്രധാനമന്ത്രി ശ്രീ നരേന്ദ്രമോദി പിറന്നാള്‍ ആശംസകള്‍ നേര്‍ന്നു. പ്രധാനമന്ത്രി ഇന്നു ലാഹോറില്‍ ശ്രീ നവാസ് ഷെരീഫിനെ കാണും. ‘പാക് പ്രധാനമന്ത്രി നവാസ് ഷെരീഫുമായി സംസാരിച്ചു. അദ്ദേഹത്തിനു പിറന്നാള്‍ ആശംസകള്‍ നേര്‍ന്നു. ഇന്നുച്ചകഴിഞ്ഞു ഡല്‍ഹി യാത്രയ്ക്കിടെ ലാഹോറില്‍ ഇറങ്ങി പ്രധാനമന്ത്രി ശ്രീ നവാസ് ഷെരീഫിനെ കാണും.’ പ്രധാനമന്ത്രി ട്വിറ്ററിലൂടെ വ്യക്തമാക്കി.
മധ്യപ്രദേശ് ഇന്‍ഡോറിലെ പിതാംപൂരില്‍ നാട്രിപ് പദ്ധതിയുടെ ഓട്ടോ ടെസ്റ്റിങ് ട്രാക്കിനുള്ള അധിക സ്ഥലം തിരിച്ചുകൊടുക്കല്‍

ഏകദേശം 478.307 ഹെക്ടര്‍ സ്ഥലം മധ്യപ്രദേശ് സംസ്ഥാന ഗവണ്‍മെന്റിനു തിരിച്ചുനല്‍കാനുള്ള തീരുമാനത്തിനു പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം അംഗീകാരം നല്‍കി. നാട്രിപ് പദ്ധതിക്കു കീഴില്‍ ഇന്‍ഡോര്‍ പിതാംപൂരിലുള്ള നാട്രിക്‌സ് ഓട്ടോ ടെസ്റ്റിങ് ട്രാക്കിന്റെ 740 കോടി രൂപ മൂല്യം കണക്കാക്കുന്ന ഭൂമിയാണു തിരികെ നല്‍കുന്നത്. ഇത് 461.607 ഹെക്ടര്‍ ഏറ്റെടുത്ത സ്വകാര്യഭൂമിയും 16.70 ഹെക്ടര്‍ ഗവണ്‍മെന്റ് ഭൂമിയും ഉള്‍പ്പെടുന്നതാണ്. തിരികെ ലഭിക്കുന്ന ഭൂമി ഓട്ടോമൊബൈല്‍ വ്യവസായങ്ങള്‍ക്കു നല്‍കാനാണു സംസ്ഥാന ഗവണ്‍മെന്റിന്റെ പദ്ധതി.
ഇന്ത്യയും മൊറൊക്കോയും കുറ്റവാളികളെ കൈമാറുന്നതിനുള്ള കരാര്‍ ഒപ്പുവെക്കുന്നതിനു മന്ത്രിസഭയുടെ അനുമതി

ഇന്ത്യയും മൊറൊക്കോയും കുറ്റവാളികളെ കൈമാറുന്നതിനുള്ള കരാര്‍ ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. 2018 നവംബര്‍ 11 മുതല്‍ 18 വരെ നടക്കുന്ന മൊറോക്കോ വി.ഐ.പി.സന്ദര്‍ശനത്തിനിടെ കരാര്‍ ഒപ്പുവെക്കപ്പെടും. നേട്ടങ്ങള്‍: ഒരു രാജ്യത്തു സാമ്പത്തിക കാര്യ കുറ്റങ്ങള്‍, തീവ്രവാദം തുടങ്ങിയ ഗൗരവമേറിയ കുറ്റങ്ങളില്‍ ഉള്‍പ്പെടുന്നവര്‍ മറ്റേ രാജ്യത്ത് ഒളിവില്‍ കഴിയുന്ന സാഹചര്യമുണ്ടായാല്‍ അവരെ പരസ്പരം കൈമാറുന്നതിനു നിയമപരമായ ചട്ടക്കൂട് ഉണ്ടാവും. ഇന്ത്യയുടെയും മൊറോക്കോയുടെയും ദേശീയതാല്‍പര്യങ്ങള്‍ക്കു വിരുദ്ധമായി ക്രിമിനലുകള്‍ പ്രവര്‍ത്തിക്കുന്ന സാഹചര്യം ഒഴിവാക്കി ഉഭയകക്ഷിബന്ധം ശക്തിപ്പെടുത്തും.